appellat lill-Gvern biex inaqqas it-taxxa fuq id-diesel. appella lill-Unjoni Ewropea biex issib mezz kif jintlaħaq ftehim ħalli il-VAT fuq il-fuel ma tibqax tiżdied maż-żieda fil-prezz taż-żejt, li jum wara jum qed jikser kull record. Il-Gvern Ingliż għandu pressjoni kbira biex inaqqas it-taxxi ambjentali fuq id-diesel u l-petrol. Għandu ukoll min qiegħed jinkoraġġieh biex ma jagħmel F'Malta x'ser nagħmlu ? Huwa l-mument tal-verita'. Huwa f'dan il-waqt li jistgħu jissarrfu d-dikjarazzjonijiet kollha li saru matul dawn l-aħħar xhur favur l-ambjent u l-ġustizzja soċjali. It-tnejn flimkien. Fuq x'għandu jsir dwar is-surcharge diġa f'dan il-blog iktar kmieni din il-ġimgħa. Iż-żieda fil-prezz taż-żejt ma tiddependix minna. Iżda kif nilqgħu għaliha minna biss jiddependi. Huwa l-mument li nħarsu lejn l-istampa kollha u r-riforma konnessa mar-reġistrazzjoni tal-karozzi tista' tkun l-opportunita unika biex jitjiebu l-kredenzjali ambjentali tal-pajjiż. Huwa l-mument li t-taxxi li nħallsu għar-reġistrazzjoni tal-karozzi jkunu bbażati fuq l-impatti ambjentali (fosthom emissjonijiet u, għaliex le, parkeġġ). Imma ilkoll irridu nifhmu li t-taxxi ambjentali l-iskop prinċipali tagħhom mhuwiex li jinġabru l-fondi iżda li nibdlu l-imġieba tagħna. Għaldaqstant biex riforma serja fit-taxxa tar-reġistrazzjoni tal-karozzi tirnexxi jeħtieg li tkun akkumpanjata titjib sostanzjali fis-servizz tat-trasport pubbliku. Jekk irridu nirnexxu ma jistgħux jinfirdu. Niftakru li jekk ikollna servizz tat-trasport pubbliku effiċjenti, il-prezz tal-petrol u d-diesel ma tantx ikun relevanti għal numru ikbar ta' nies għax ħafna minna ma jkollhomx ħtieġa li jagħmlu użu mill-karozza tagħhom. Forsi jkun ukoll il-waqt li għal uħud karozza ma tibqax iktar neċessita.
Is-siegħa tal-verita'